
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist Narva Paju Kooli bilansist. Mahakantavaks varaks on raadiosüsteem (internet) ja kseroks. Vastavalt Inseneribüroo Stanislav Domov 05.12.2012. a koostatud tehnilise seisukorra aktile ei ole raadiosüsteemi remont otstarbekas füüsilise kulumise tõttu, samuti on raskusi selleks sobivate kulumaterjalide (varuosade) leidmisega. Vastavalt Argo Electronics OÜ 05.12.2012. a koostatud tehnilise seisukorra aktile on paljundusmasinal tuvastatud järgmised rikked: aparaadi DC-kontroller juhtplaat on läbi põlenud; korpus on põhimootori kinnituse kohas pragunenud; ploki detailid on kulunud, mis toob kaasa pideva tahma lekke. Taoliste rikete esinemisel pole seadme remont võimalik.
Küsimused arutati Narva Linnavalitsuse linnavarakomisjoni 17.12.2012. a istungil (protokolli nr 15 punkt 8). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.

2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse linnavara kõlbmatuks tunnistamise ja mahakandmise kohta võtab vastu Narva Linnavalitsus.
3. Otsus

3.1 Tunnistada Narva Paju Kooli kasutuses olev vara kõlbmatuks:

· raadiosüsteem (internet), inventari nr 155400-006-00, soetamisaeg 05.09.2000. a, bilansiline maksumus 2 698,27 eurot, kulum 100%;
· kseroks Ricoh Aficio 180, inventari nr 155600-006-00, soetamisaeg 13.04.2000. a, bilansiline maksumus 1 960,81 eurot, kulum 100%.

3.2 Kanda punktis 3.1 nimetatud vara maha.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

